ઋષિ-મુનિઓને અસૂરોના ત્રાસથી મુક્તિ માટે દંઢાસૂર રાક્ષસનું હનન કરવા ધરેલું વિકરાળ રૂપ બહુચર માતાજીએ શંખલપુરના પાદરમાં વરખડીના ઝાડ નીચે સમાવી બાળારૂપ ધારણ કર્યું હતું. ૫૨૦૦ વર્ષ પ્રાચીન માતાજીના આ મૂળ સ્થાનકે દર ચૈત્રી અને આસો પૂનમે રાત્રે બહુચરાજી મંદિરથી માતાજીની પાલખી શંખલપુર ગામે આવે છે. વડોદરાના રાજવી સયાજીરાવ ગાયકવાડના સમયથી શરૂ થયેલી આ પરંપરા આજ દિન સુધી ચાલી રહી છે. આ પાલખીમાં ૫૦ હજારથી વધુ શ્રદ્ધાળુઓ આવે છે. પરંતુ અચાનક પાલખીને લઇ વિવાદ ઊભો કરાતાં શ્રદ્ધાળુઓ આંચકો ખાઇ ગયા છે.